Diskusia:Dominik Frajkor

message: Ja som bol v tom, že ide o všeobecnú formuláciu (vzťahujúcu sa aj na osobnosti, ktoré v obci XY mali trvalé bydlisko, hoci sa narodili inde – napr. Mikuláš Kasarda je tvorbou aj životom veľmi úzko spojený so Sečovcami, hoci pochádza zo Sačurova).Tu vyvstáva tiež problém, kedy sa osoby narodili v nemocnici (ktorá v malom meste ako Sečovce nie je a posledné dekády nebola), no prakticky sa v meste XZ s nemocnicou len narodili, strávili tam chvíľu v pôrodnici, no vyrastali už vo „svojom“ meste XY. Raz som sa preto obrátil na telefonickú poradňu JÚĽŠ s otázkou, či možno na takého človeka označiť ako XY-ského rodáka, no už si jasne nespomínam na odpoveď (tuším jazykovedkyňa súhlasila, že sa to tak môže použiť, no musel by som si to na poradni opäť overiť). Neviem či by nebolo najlepšie rozkategorizovať to na striktné kategórie Narodenia v XY a Úmrtia v XY a k tomu nechať voľnejšie aplikovateľnú kategóriu Osobnosti z XY.--Lišiak(diskusia) 22:04, 26. október 2021 (UTC)
replies: text: Hej, už sa to preberalo, na cswiki to majú riešené explicitnou Narodenia v XY (podkat. Osobnosti z XY), perspektívne by to asi bolo vhodné spraviť aj tu. V súčasnom stave ale platí, že sa uvádzajú rodáci. Naviac pri Frajkorovi z formulácií nie je zrejmé ani to, či vôbec žil v Šečovciach od narodenia, alebo sa tam presťahovali až neskôr. --Teslaton (diskusia) 22:10, 26. október 2021 (UTC)

text: Tu je rozdelené napr. v prípade VT: Osobnosti Vysokých Tatier vs. Osobnosti z Vysokých Tatier (to prvé sa ale v tomto prípade berie voľne v zmysle osobností, ktorých život sa nejak týkal ako pohoria, tak aj osád, tvoriacich súčasné mesto; v druhej by mali byť len narodenia na území súčasného mesta). --Teslaton (diskusia) 22:12, 26. október 2021 (UTC)
replies: text: :V tom prípade by som odobral kategóriu osobnosti v Sečovciach, ak ju berieme v zmysle narodenia v Sečovciach. Predpokladám, že sa narodil v nemocnici v blízkom Trebišove alebo Michalovciach, príp. v Košiciach. Generačne by to sedelo, no konkrétne miesto narodenia by som musel zistiť.

text: :Do budúcna sa prikláňam k takému deleniu na narodenia, úmrtia (možno aj pochovania) a obecnejšiu kategóriu osobností z XY.--Lišiak(diskusia) 22:36, 26. október 2021 (UTC)
thread_title:  Osobnosti z XY 

message: Ako pozerám na ten infobox, napadá mi, že či by bolo v súlade s pravidlami významnosti napísať stručný článok o zastupujúcom primátorovi Petrovi Havrilovi. Oficiálne nebol primátorom, ale vykonáva funkciu primátora v interregne z titulu svojej funkcie zástupcu primátora mesta (). Čo vy na to?--Lišiak(diskusia) 17:31, 10. november 2021 (UTC)
replies: text: Úprimne, ja nevidím encyklopedickú významnosť ani pri tejto osobe.--ScholastikosSVK (diskusia) 17:41, 10. november 2021 (UTC)
replies: text: :Nuž v prípade primátorov miest máme takú zásadu, že sú významní už z titulu funkcie. (Tento síce ešte „nestihol“ nastúpiť do funkcie, ale chcel som to tu napísať kým mi ostalo viac času.) Lišiak(diskusia) 17:45, 10. november 2021 (UTC)
replies: text: ::Je to niekde sformalizované? Osobne by som ich ako encyklopedicky významných bral len v prípade, že sú k dispozícii širšie nezávislé pojednania, tzn. normálne podľa NNSZ. Triviálne zmienky (zoznamy primátorov) a primárne zdroje (web mesta, súkromný web) by som do úvahy nebral. --Teslaton (diskusia) 17:54, 10. november 2021 (UTC)
replies: text: :::Sformalizované to nebude, sformalizované je v podstate len minimum týchto sporných otázok okolo významnosti. Lišiak(diskusia) 22:19, 10. november 2021 (UTC)

text: ::Priznám sa, že som takú wiki-zásadu ešte nevidel. Ak som aj videl Wikipédia:Významnosť (ľudia), čo je tiež iba odporúčanie, tak je tam pri regionálnych politikoch: Osoby krajskej a miestnej politiky, na ktorú je alebo bol zameraný výrazný záujem tlače aj mimo miesta ich pôsobenia. A v tomto článku vidím v podstate iba zmienku v Korzár Dolný Zemplín. Čo nie je ani výrazný záujem a ani záujem mimo miesta pôsobenia. Tebou spomenutý rozsah významnosti mi príde veľký. ScholastikosSVK (diskusia) 17:56, 10. november 2021 (UTC)

text: Pokiaľ spĺňa s rezervou 2NNSZ, prečo nie. No ak by to malo byť len na základe toho, že bol/je zastupujúcim primátorom, tak to by som nebral ako dostatočné. --Teslaton (diskusia) 17:43, 10. november 2021 (UTC)

text: Nemám teraz úplne čas posudzovať. Za mňa bola viac menej guideline, že primátori krajských miest, možno nad 50 000 obyvateľov majú tak nejako z titulu mesta významnosť. Pod tieto počty som zatiaľ nejako špeciálne primátorov neriešil. Držal by som sa teda spomínaného 2NNSZ.--Jetam2 (diskusia) 20:29, 10. november 2021 (UTC)
thread_title:  Peter Havrila